तुम्हीही एखादवेळला घरूनच काम करत असाल. तुम्हाला कोरोनाची लागण झालेली नसेल किंवा तुम्हाला होम क्वारंटाईन करण्यात आलेलं नसेल आणि तुमच्या ऑफिसने तुम्हाला घरूनच काम करण्याच्या सूचना केल्या असतील तर अशावेळी स्वतःचं मनोस्वास्थ्य ढळू न देता संपूर्ण कार्यक्षमतेने काम करण्यासाठी काय कराल?

त्यासाठी खाली दिलेल्या पाच टिप्स नक्की वाचा.  

1. नीटनेटके कपडे घाला

घरून काम करायचं, म्हणजे आता घरच्या कपड्यांवर राहिलं तरी चालेलं, असा मोह अनेकांना होऊ शकतो. मात्र घरून काम करायचं असलं तरी नीटनेटके कपडे घातल्याने मन तर प्रफुल्लीत होतंच, शिवाय ही छोटीशी गोष्ट ऑफिसचं काम सुरू करण्यासाठी तुम्हाला मानसिकरीत्या तयार करते.  

आता चांगले कपडे म्हणजे अगदी ऑफिसला जाण्यासाठीचे कपडे घालायचे का तर ते तुम्ही काय काम करता यावर अवलंबून आहे. कामानिमित्त व्हीडियो कॉल करायचे असतील आणि तुमच्या ऑफिसमधलं, टीममधलं वातावरण बघता जरा फॉर्मल किंवा स्मार्ट कॅझ्युअल घालणं संयुक्तिक ठरेल.

कपडे घालणं म्हणजे जे कपडे घालून झोपलो होतो, ते बदलून, स्नान करून तयार होणं, असं अनेकांना वाटतं. मात्र केवळ टी शर्ट आणि जीन्स बदलूनही काम होऊ शकतं.... आणखी 4000 वर्णांसाठी लेख सुरू ठेवा:
नीटनेटके कपडे घातल्याने घरातून बाहेर पडायचंय, अशी एक जाणीव मेंदूला होते. त्याचप्रमाणे काम संपल्यानंतर कपडे बदलले की आजचं काम संपलं, ही भावना जाणवते. 

2. नियम ठरवा

घरून काम करत असलात तरीसुद्धा तुम्ही ऑफिसला ज्यावेळी पोहोचता, त्याच वेळी कामाला सुरुवात करा आणि ऑफिसची वेळ संपते तेव्हा काम थांबवा. 

ब्लॉगर आणि फ्रीलान्स लेखिका असणाऱ्या एम शेल्डॉन सांगतात की घरून काम करायचं असलं तरी त्या दिनक्रम काटेकोरपणे पाळतात. रात्री फारवेळ जागरण करू नका आणि झोपेच्या वेळी झोपा. म्हणजे दुसऱ्या दिवशी कामासाठी तुमच्या मेंदूला पुरेसा आराम मिळालेला असेल, असा सल्ला त्या देतात. 

त्या म्हणतात, "तुम्ही एखादी गोष्ट सातत्याने केली की त्याची सवय लागते. त्यामुळे पहिला आठवडा अवघड जाऊ शकतो. मात्र नियमित केल्यास तो तुमच्या दिनक्रमाचा भाग बनतो."

घरून काम करण्यासाठीसुद्धा घरातली एक विशिष्ट जागा निवडा. ऑफिसमध्ये असते तशी टेबल, खुर्चीची व्यवस्था तिथे करा. ऑफिसच्या वेळी तिथेच बसून किंवा त्याच खोलीत बसून काम करा आणि कामाचे तास संपले की तुमचा कॉम्प्युटर लॉग आउट करा आणि काम बंद करा. 

बरं घरी कॉम्प्युटरवर काम करत असाल तर कीपॅड नीट हाताळता येईल, एवढी खुर्चीची उंची असायला हवी. नाहीतर सांधेदुखी, पाठदुखी असे त्रास होऊ शकतात. शिवाय, कामाचा वेग मंदावतो, हा भाग वेगळाच.

घरात इतर व्यक्ती असतील तर कामासाठीची स्वतंत्र जागा शोधणं तसं अवघड आहे.

बीबीसीचा एक व्हीडिओ तुम्ही बघितला असेल. 2017चा हा व्हीडिओ आहे. बीबीसी न्यूजवर प्रा. रॉबर्ट केली यांची ऑनलाईन मुलाखत सुरू होती. ते त्यांच्या खोलीत कॉम्प्युटरसमोर बसले होते. मुलाखत सुरू होती आणि तेवढ्यात त्यांची दोन लहान मुलं आत येऊन गोंधळ घालतात.

हा व्हीडिओ सोशल मीडियावर तीन कोटी वेळा बघण्यात आला आहे. तेव्हा घरात कामासाठीची स्वतंत्र आणि जिथे तुम्हाला कुणीही व्यत्यय आणणार नाही, अशीच जागा शोधा किंवा तशी सोय करा. 

घरून काम करताना सारखं स्पष्टीकरणं देत बसू नका, असं इग्नाटा कन्सल्टिंग फर्ममध्ये फ्रीलान्सर्सची एक टीम हाताळणारे रॉस रॉबिनसन सांगतात. 

ते म्हणतात, "घरून काम करताना बरेचजण ओव्हरकॉम्पेन्सेट करतात. म्हणजे सारखे फोन करून काहीतरी स्पष्टीकरण देत असतात. यामागे एक कारण 'दिखावा' असू शकतं किंवा मग ओव्हरकॉम्पेन्सेट असू शकतं. तुम्ही काय करत आहात, हे इतरांना माहिती असणं ठीक आहे. मात्र, त्यासाठी अतिरेक करू नका."

3....